Hoverla
Koordinātas: 48°9′40″N 24°30′0″E﻿ / ﻿48.16111°N 24.50000°E﻿ / 48.16111; 24.50000 Hoverla (ukraiņu: Говерла, ungāru: Hoverla) ir kalns Karpatos, Ukrainas augstākā virsotne. Izvietojies Čornohoras kalnu grēdā uz Aizkarpatu un Ivanofrankivskas apgabalu robežas. Nogāzēs dižskābaržu un egļu meži, kupolveida virsotnē — subalpīnās pļavas. Nosaukums cēlies no senungāru Hóvár — ‘sniegotā virsotne’ vai rumāņu valodas howirla — ‘grūti pieejama virsotne’. Populārs ziemas un vasaras tūrisma objekts.